આ અંગે હર્ષાશ્રુ સાથે પાર્વતી(19)એ કહ્યું કે, ‘અમે ત્રણ ભાઈ-બહેન હતા. જેમાં હું સૌથી મોટી હતી. જ્યારે હું ખૂબ જ નાની હતી ત્યારે મારા પપ્પાનું અવસાન થયું હતું જે બાદ થોડા વર્ષો પહેલા મારી માતાનું પણ અવસાન થયું હતું. ખૂબ નાની ઉંમરમાં મારી પર બંને નાના ભાઈ-બહેનની જવાબાદારી હોવાથી ખેતરમાં કામ કરવાનું શરુ કરી દીધું હતું. મને તો આશા જ નહોતી કે મારા લગ્ન થશે અને તે પણ આટલી ધામધૂમથી. પરંતુ મારા દરબાર ભાઈઓના કારણે આજે હું એક સારા વ્યક્તિ સાથે નવું જીવન શરુ કરીશ.’